recursal/SuperWikiNEXT-32B huggingface dataset:
**روپا باجوہ** (پیدائش 1976) ایک ہندوستانی مصنفہ ہیں جو پنجاب کے شہر امرتسر میں رہتی اور کام کرتی ہیں۔ اس کے ساتھ ساتھ ہندوستان کے مختلف دیگر شہروں اور قصبوں میں بھی وقت گزارتی ہیں۔ وہ گرینزین کیوور پرائز ، دولت مشترکہ ایوارڈ کی وصول کنندہ ہیں۔ انھیں ہندوستان کا ساہتیہ اکیڈمی ایوارڈ بھی دیا گیا ہے۔

ناول
----

2004 میں ، انھو نے اپنا پہلا ناول "دی *ساڑھی شاپ"* شائع کیا ، جس میں اس کے آبائی شہر اور ہندوستان کی طبقاتی حرکیات کو کھوجا گیا ہے۔  اس ناول کا جائزہ لینے والوں نے اسے ہندوستان کی نئی ادبی دریافت قرار دیا۔ *ساڑھی شاپ* کو سنہ 2004 میں افسانہ کے لئے اورنج انعام کے لئے طویل عرصے تک فہرست میں درج رکھا گیا۔ اس ناول نے جون 2005 میں بہترین پہلا ناول ، 22واں کامن ویلتھ ایوارڈ اور ہندوستان کا ساہتیہ اکیڈمی ایوارڈ انگریزی 2006 میں جیتا۔ *ساڑھی شاپ* کا متعدد زبانوں میں ترجمہ کیا گیا ہے ، ان میں فرانسیسی ( *لی وینڈیور ڈی سارس* ) ، ڈچ ( *ڈی ساریونکل* ) اور سربیا ( *پروڈو نیکا ساریجا* ) شامل ہیں۔

روپا باجوہ کا دوسرا ناول ، "مجھے *سناؤ ایک کہانی"* اپریل 2012 میں منظر عام پر آیا۔ اس پر شدید رد عمل سامنے آیا۔ اس کو کچھ حلقوں کی جانب سے تنقیدی پزیرائی ملی ، اسی دوران نئی دہلی میں ادبی حلقوں میں تنازع پیدا ہو گیا کیونکہ ناول کے ایک حصے میں ان لوگوں پر سخت رائے دی گئی تھی۔ 

2020 میں روپا باجوہ اپنے تیسرے ناول پر کام کر رہی تھیں۔

کالم نگاری
----------

اگرچہ وہ سکھ گھرانے سے ہیں ، مگر اس کے باوجود روپا باجوہ نے ایک ہندوستانی اخبار *ڈیلی ٹیلی گراف* میں "گوردواروں میں بعض اوقات منفی چیزیں ہوتی ہیں" کے نام سے ایک متنازع مضمون لکھا۔

*روپا باجوہ دی ٹیلی گراف* ، *دی ٹریبون* ، *ٹائم آؤٹ* اور *انڈیا ٹوڈے* میں دیگر دلچسپیوں پر کتابی جائزے اور مضامین بھی لکھتی ہیں۔

حوالہ جات
---------

1. ↑  Sood، Ashima. "THE EMIGRANT AND THE NATIVE: the Indias of Akhil Sharma and Rupa Bajwa". Another Subcontitent. اخذ شدہ بتاریخ 03 جنوری 2012.
2. ↑
3. ↑
4. ↑
**انڈین ہسٹری کانگریس** بھارت کے مؤرخین کی سب سے بڑی پیشہ ورانہ تنظیم ہے جس میں 10,000 سے بڑھ کر ارکان ہیں۔ اس کی تاسیس 1935ء میں ہوئی تھی۔ کسی نئے امیدوار کا نام موجودہ عام یا تاحیات ارکان کی جانب سے تجویز کیا جا سکتا ہے اور یہی لوگ اس کی تائید بھی کر سکتے ہیں۔

برطانوی استعماری دور میں آل نڈیا نیشنل کانگریس آف ہسٹوریند قائم کرنے کی پہل پونا شہر (اب پونے) کے مؤرخین نے کی۔ اس کا پہلا اجلاس بھارت اتہاس سنشودھک منڈل میں ہوا تھا۔ یہ اجلاس پونے میں 1935ء میں ہوا تھا۔ کئی اہم مؤرخین جیسے کہ دتو وامن پوٹدار، سریندر ناتھ سین (جو آگے چل کر نیشنل آرکائیوز آف انڈیا کے پہلے ڈائریکٹر بنے)، سر شفقت احمد خان وغیرہ نے پہلے اجلاس میں شرکت کی۔

مؤرخین محمد حبیب اور سسوبھان سرکار اور بعد میں نورالحسن، رام شرن شرما، ستیش چندر، بیپین چندر، رومیلا تھاپڑ، عرفان حبیب، اطہر علی، برون ڈے، اقتدار عالم خان، کے این پنیکر، برج دلال اُپادھیائے، دویجیندر ناراین جھا، سمیت سرکار، سبیاساچی بھٹاچاریا اور پریتم سینی  نڈین ہسٹری کانگریس لمبی اور گہری وابستگی رکھ چکے ہیں۔ اس کے موجودہ صدر آر چمپکلا لکشمی ہے جو جواہر لال نہرو یونیورسٹی سے تعلق رکھتی ہیں۔ 

انڈین ہسٹری کانگریس نے زندگی بھر کے کاموں اور تاریخ ہند کو تسلیم کرنے کے لیے وشوناتھ کاشی ناتھ رجواڑے انعام قائم کیا۔ 2002ء میں یہ انعام آر ایس شرما کو دیا گیا تھا۔

نامور مارکسی قائد جیوتی باسو کو کولکاتا میں اکسٹھویں اجلاس میں حصہ لینے کا موقع دیا گیا تھا۔ یہ اجلاس کولکاتا میں ہوا تھا۔

حوالہ جات
---------

1. ↑  Anand, Arun (دسمبر 28، 2007). "Right wing historians to challenge Leftists in history congress". آرکائیو شدہ (Date missing) بذریعہ earthtimes.org (Error: unknown archive URL)
2. ↑  ELIGIBILITY CONDITIONS FOR INITIAL
3. 1 2  Chakrabarty، Dipesh. *The Calling of History: Sir Jadunath Sarkar and His Empire of Truth*. University of Chicago Press. صفحہ 82. ISBN 9780226100456.
4. ↑  Proceedings - Punjab History Conference, Issues 22-24 - pp 520
5. ↑  Champakalakshmi elected new IHC President
6. ↑  Srivastava، N.M.P. (2005). *Professor R.S. Sharma: The Man With Mission; Prajna-Bharati Vol XI, In honour of Professor Ram Sharan Sharma*. Patna, India: K.P. Jayaswal Research Institute.
7. ↑  History in the Faking, Does the IHC believe in 'India's tradition of scepticism'?  آرکائیو شدہ (Date missing) بذریعہ india-today.com (Error: unknown archive URL)
8. ↑  "jyoti basu at the Indian History Congress". 18 فروری 2012 میں اصل سے آرکائیو شدہ. اخذ شدہ بتاریخ 16 دسمبر 2017.  الوسيط `|url-status=` تم تجاهله (معاونت)
9. ↑  Bengal: Escape into magical realism  آرکائیو شدہ (Date missing) بذریعہ hindu.com (Error: unknown archive URL)

بیرونی روابط
------------

* باضابطہ ویب سائٹ Edit this at Wikidata
**زرتشت نے کہا** ((جرمن: Also sprach Zarathustra: Ein Buch für Alle und Keinen)‏ فلسفیانہ ناول ہے، جو جرمنی کے مشہور فلسفی نطشے نے جرمنی زبان میں 1883ء سے 1885ء کے درمیان چار حصوں میں ترتیب دیا، جسے اس نے 1883ء سے 1891ء کے درمیان شائع کرایا۔ نطشے کی کتابوں میں، اس کتاب کو سب سے اہم تصنیف تسلیم کیا جاتا ہے۔ اس میں نطشے کی ساری فلسفیانہ فکر یکجا ہے۔ اپنے تخلیقی اور ادبی اسلوب کی حیثیت سے بھی اس کا شمار دنیا کے محدودے چند کتابوں میں ہوتا ہے۔ نطشے نے خود ہی اپنی آخری تصنیف میں اس کتاب کے عنوان میں زرتشت کے نام شامل کرنے اور زرتشت کی زبانی اس کتاب کو لکھنے، کا مقصد بیان کیا ہے۔

>  مجھ سے یہ پوچھا نہیں گيا حالانکہ یہ سوال کیا جانا چاہیے تھا۔ کہ زرتشت کا یہ نام میرے نزدیک کیا مطالب و مفاہیم رکھتا ہے۔ زرتشت پہلا مفکر اور انسان تھا تھا جس نے خیر اور شر کی کش مکش کو دیکھا۔ اور یہ وہی کش مکش ہے جو انسانی زندگی میں اعمال کے پس منظر میں پہیے کی طرح گردش کرتی ہے۔ اس نے اخلاقیات کو مابعدالطبعیات کی مملکت تک پہنچا دیا۔ میرے لیے جو چيز بہت زیادہ اہمیت رکھتی ہے وہ یہ ہے کہ زرتشت دوسرے تمام مفکرین کے مقابلے میڑ زیادہ راست باز ہے۔ وہ اس میدان میں اکیلا ہے۔ اس کی تعلیمات سچائی کا پرچم اٹھائے ہوئے ہیں۔
> 
> 
>

تاریخ تصنیف
-----------

زرتشت نے کہا، کا خیال، نطشے کو جنس کی سائنس لکھنے کے دوران آیا، اس نے مختصر سا جملہ (نوٹ) یادہانی کے لیے لکھا، "انسان اور وقت سے باہر 6,000 پاؤں" اس کے ثبوت کے طور پر۔ نطشے نے کتاب، اسلس ماریا کے مقام پر لکھی، جو یورپ میں اپرانگا ڈائن کا ایک بلند مقام ہے۔ نطشے کا ارادہ کتاب کو تین حصوں میں لکھنے کا تھا، نطشے کو ناشر کی طرف سے کتاب کی اشاعت میں تاخیر کا سامنا کرنا پڑا، 1883ء سے 1885ء تک پہلے تین حصے چھپے، مگر چوتھا حصہ، جس کا اسلوب، باقی تینوں حصوں سے الگ تھا، جسے نطشے نے بعد میں لکھا تھا، ناشر نے شائع کرنے انکار کر دیا، اس حصے کے چند نسخے ہی شائع ہو سکے، جن کا خرچ خود، نطشے نے برداشت کیا۔

خاکہ/خلاصہ
----------

تین حصوں میں نطشے نے تین اہم عنوانات پر لکھا، فوق الانسان یا فوق البشر، خدا کی موت، خیر اور شر

|  |  |
| --- | --- |
|  | ویکی اقتباس میں ***زرتشت نے کہا*** سے متعلق اقتباسات موجود ہیں۔ |

حوالہ جات
---------

1. ↑  پہلے 2 حصے 1883ء میں شائع کرائے، تیسرا حصہ 1884ء میں اور چوتھا؛ آخری حصہ 1891ء میں۔
2. 1 2 3  ستار طاہر (1986ء). *دنیا کی سو عظیم کتابیں*. ملتان: کاروان ادب. صفحہ 469.  تحقق من التاريخ في: `|date=` (معاونت)
3. ↑  Gutmann, James. "The "Tremendous Moment" of Nietzsche's Vision". *The Journal of Philosophy*, Vol. 51, No. 25. American Philosophical Association Eastern Division: Papers to be presented at the Fifty-First Annual Meeting, Goucher College, December 28–30, 1954. pp. 837–842.
4. ↑  ول ڈیورانٹ (2012ء). *داستان فلسفہ*. ترجمہ بذریعہ سید عابد علی عابد. لاہور: فکشن ہاؤس. صفحہ 528.  الوسيط `|مترجم=` تم تجاهله (معاونت); تحقق من التاريخ في: `|date=` (معاونت)
**روزنامہ انقلاب** غیر منقسم ہندوستان کا اردو زبان میں نکلنے والا ایک روزنامہ اخبار تھا جسے 1927ء میں مولانا غلام رسول مہر اور مولانا عبد المجید سالک نے برطانوی راج میں لاہور سے جاری کیا۔

فنِ صحافت کے نقطہ نگاہ سے دیکھا جائے تو انقلاب اُس دور کا بہترین اردو روزنامہ تھا۔ ٹھوس اور مدلل اداریے، اعلیٰ پائے کے مقالے، سنجیدہ اور پُر از معلومات شذرات، بڑے بڑے شعرا کی نظمیں، دل چسپ حقائق و معلومات، دنیائے اسلام کے جرائد سے اخذ شدہ مقالے اور خبریں، ملکی اور غیر ملکی خبر رساں اداروں کی سروس، مقامی خبروں کی رپورٹنگ کا خصوصی اہتمام، اعلیٰ درجے کی کتابت اور طباعت نے اس روزنامہ کو چار چاند لگا دیے تھے۔

تاریخ
-----

مارچ، 1927ء کا ذکر ہے، روزنامہ زمیندار کی مالی حالت خستہ ہونے کی بنا پر ارکانِ عملہ کی تنخواہیں رکنے کے سبب عملہ نے ہڑتال کر دی اور ہڑتال کے بعد سارا عملہ مستعفی ہو گیا۔ اس عملے کے رہنما مولانا غلام رسول مہر اور مولانا عبد المجید سالک تھے۔ دونوں نے فیصلہ کیا کہ ایک نیا روزنامہ جاری کیا جائے اور سرمائے کے لیے بعض احباب سے قرضِ حسنہ حاصل کیا جائے ۔ پروفیسر سید عبد القادر شاہ، حکیم فقیر محمد چشتی، حکیم محمد حسن قریشی، استاد اللہ بخش آرٹسٹ، چودھری محمد حسین اور دوسرے حضرات کی مدد سے سوا تین ہزار روپیہ جمع ہو گیا۔ ایک ذاتی دوست دیوان آتما نند شرر نے پانچ سو روپیہ دیا۔ اس طرح پونے چار ہزار روپے کی رقم سے نئے اخبار کے اجرا کا اعلان ہوا۔ علامہ محمد اقبال کے ہاں ایک نشت کا اہتمام کیا گیا، وہیں اخبار کا نام انقلاب تجویز ہوا۔ مولانا غلام رسول مہر اور مولانا عبد المجید سالک 21 مارچ 1927ء کو زمیندار سے نکلے اور 4 اپریل 1927ء کو انقلاب پورے ساز و سامان سے آراستہ ہو کر اُفق صحافت پر رونق افروز ہو گیا۔ اس کی پیشانی پر یہ شعر درج تھا:


|  |  |  |
| --- | --- | --- |
|  آفتاب تازہ پیدا بطن گیتی سے ہوا |  |  |
|  آسماں ڈوبے ہوئے تاروں کا ماتم کب تلک |  |  |

روزنامہ انقلاب 2 اپریل 1927 کو جاری ہوا تھا۔ کیوں کہ تاریخ دو دن بعد کی ڈالی جاتی تھی اس لیے پیشانی پر 4 اپریل درج ہے، لیکن پرچہ 2 اپریل کو بعد دوپہر مارکیٹ میں آیا۔ ان دنوں تمام اخبارات بعد دوپہر ہی مارکیٹ میں آتے تھے۔بارہ صفحات پر مشتمل پہلا شمارہ 10,000 کی تعداد میں چھپا اور ہاتھوں ہاتھ بک گیا۔ دو دن کے وقفے کے بعد اخبار دوبارہ جاری ہوا۔ 1927 کا ربیع الاول ستمبر کے مہینے میں وارد ہوا اور انقلاب نے اپنا بیس صفحات پر مشتمل پیغمبر نمبر 9 ستمبر کو شائع کیا۔اخبار 1949ء تک مسلسل نکلتا رہا۔ **افکار و حوادث** کے عنوان سے فکاہیہ کالم بھی روزنامہ زمیندار سے روزنامہ انقلاب میں منتقل ہو گیا۔ اس اخبار کے کے کئی خاص نمبر بھی نکالے گئے جن کے مواد کو دیکھ کر یوں محسوس ہوتا ہے کہ یہ اخبار کے نمبر نہیں، عظیم سیاسی، علمی اور ادبی شاہکار ہیں۔ تین سال تک سالنامے بھی نکلے، جو سوا سوا سو صفحات پر مشتمل ہوتے تھے۔

حوالہ جات
---------

1. ↑  ڈاکٹر عبد السلام خورشید، صحافت: پاکستان و ہند میں، مجلس ترقی ادب لاہور، نومبر 2016ء، ص 445
2. ↑  ڈاکٹر عبد السلام خورشید، صحافت: پاکستان و ہند میں، مجلس ترقی ادب لاہور، نومبر 2016ء، ص 446
3. ↑  ڈاکٹر عبد السلام خورشید، صحافت: پاکستان و ہند میں، مجلس ترقی ادب لاہور، نومبر 2016ء، ص 447
استلام کا مطلب ہے ہاتھ سے مس کرنا۔

رکن یمانی کے استلام کے مسائل
----------------------------

رکن یمانی کا استلام مستحبات طواف میں سے ہے۔ بغیر بوسہ دینے اور پیشانی لگانے کے رکن یمانی کا استلام کرنا (یعنی ہاتھ سے مس کرنا) ہر جگہ میں ایسا کرنا مستحب ہے۔ اور استلام سے مراد یہاں یہ ہے کہ اپنے دونوں ہاتھوں کی ہتھیلیوں سے یا صرف دائیں ہاتھ کی ہتھیلی سے رکن یمانی کو مس کرے ‘ بائیں ہاتھ کی ہتھیلی سے مس نہ کرے ‘ اس کو بوسہ بھی نہ دے اور نہ اس پر سجدہ کرے "یہ ظاہر الروایة ہے اور یہی صحیح ہے۔ اور جب ہجوم کی وجہ سے اس کو مس کرنے سے عاجز ہو تو اشارہ سے اس کا استلام کرنا اس کا قائم مقام نہیں ہے۔ ہجوم نہ ہونے کی صورت میں اور جبکہ وہ مس کرنے سے عاجز نہ ہو اشارہ سے استلام کرنا بدرجہ اولیٰ غیر معتبر ہے ‘ پس بعض جاہل ومتکبر لوگ جو ایسا کرتے ہیں ان کے فعل سے دھوکا نہیں کھا نا چاہیے۔

رکن یمانی کی طرف ہاتھ سے اشارہ کرنا (مکروہ ہے) لیکن امام محمد کے نزدیک مکروہ نہیں ہے۔ حجر اسود اور رکن یمانی کے علاوہ کسی اور جگہ استلام کرنا مکروہ ہے ،پس دوسرے رکن یعنی رکن عراقی اور رکن شامی کا استلام اور ان کی طرف اشارہ کرنا مشروع نہیں ہے ‘ بلکہ باتفاق ائمہ اربعہ دونوں امر بدعت مکروہہ ہیں اور یہ کراہت تنزیہی ہے۔ اور یہ بات پوشیدہ نہیں ہے کہ رکن حجر اسود اور رکن یمانی کی طرف اشارہ بھی عجز وہجوم کے بغیر غیر معتبر ہے ‘ یعنی عجز وہجوم کے وقت حجر اسود کی طرف اشارہ سے استلام کرنا بالاتفاق جائز بلکہ سنت ہے اور رکن یمانی کی طرف امام محمد کی روایت کے مطابق جائز ہے۔

حوالہ جات
---------

1. ↑   عمدة الفقہ ،ج:4‘ ص:184‘ مستحبات طواف
2. 1 2  عمدة الفقہ ،ج:4‘ ص:191 مکروہات طواف
**الکافی فروع الحنفیہ** جس کا پورا نام "الکافی فی فروع الحنفیہ"ہے

مصنف
----

اس کے مولف امام الحاکم الشہید ابو الفضل محمد بن محمد بن احمد المروزی ہیں(المتوفیٰ 344ھ)

تلخیص
-----

ظاہر روایت کی چھ کتب میں سے مکرر مسائل کو حذف کر کے حاکم شہیدنے ان کتب کی تلخیص لکھی جو الکافی فروع الحنفیہ کے نام سے موسوم ہے۔ امام سرخسی کی المبسوط اسی کتاب کی شرح ہے۔

فقہ حنفی میں مقام
-----------------

مسائل اصول میں الحاکم الشہید کی تصنیف کتاب *الکافی* نقل مذہب میں بڑی معتمد کتاب ہے اس کو قبول عام حاصل ہو ااور بڑے بڑے اکابر علما ،فقہا ء نے اس کی شرحیں لکھیں جیسے امام شمس الائمہ السرخسی کی *مبسوط سرخسی* اس کے بارے میں علامہ طرسوسی کا بیان ہے کہ *مبسوط سرخسی* کا مقام یہ ہے کہ اسی پر اعتماد کیا جاتا ہے۔ اس کے مطابق فتویٰ دیا جاتا ہے اور اس کے خلاف پر عمل نہیں کیا جاتا۔  

اس نام کی فقہیات سے متعلق کئی کتابیں ہیں جو چاروں مسالک[مسلک حنفی،مالکی،شافعی،حنبلی]پر مشتمل ہیں۔ مصنف نے اس کتاب میں امام محمد بن حسن کی کتابوں کے اہم فقہی مسائل سلیقے سے جمع کردیے ہیں۔ یہ کتاب اپنے مندرجات کے اعتبار سے قابل اعتماد ہے۔

حوالہ جات
---------

1. ↑  السير الصغير مؤلف:محمد بن الحسن الشيباني ناشر:مجمع البحوث الإسلاميہ، الجامعہ الإسلامي العالميہ، اسلام آباد
2. ↑  بہار شریعت حصہ 19 صفحہ 1055 امجد علی اعظمی
Human settlement in Englandسانچہ:SHORTDESC:Human settlement in England
**باسفورڈ**  نوٹنگھم ، انگلینڈ کا ایک شمالی مضافاتی علاقہ ہے جسے 1877ء میں شہر میں شامل کیا گیا۔ اس نے اپنا نام باسفورڈ رورل ڈسٹرکٹ کو دیا، جو 1894ء سے 1974ء تک موجود تھا۔ 2011ء کی مردم شماری میں وارڈ کی آبادی 16,207 تھی،   کا تخمینہ 2019ء میں 16,779 تھا۔ اولڈ باسفورڈ کے آگے نیو باسفورڈ ہے جو بنیادی طور پر وکٹورین ہے۔ باسفورڈ دریائے لین کے قریب واقع ہے جو دریائے ٹرینٹ کی ایک معاون ہے۔ یہ نوٹنگھم ایکسپریس ٹرانزٹ ٹرام سروس کے ذریعے جنوب میں ناٹنگھم سٹی سینٹر اور شمال میں ہکنال اور بلویل سے منسلک ہے۔

### تاریخ

باسفورڈ رجسٹر آفس کے قریب ایک سابق ورک ہاؤس کی جگہ ہے۔ یہ باسفورڈ اور پڑوسی پارشوں کے لیے استعمال ہوتا تھا۔ ورک ہاؤس بعد میں زچگی کا ہسپتال اور پھر نفسیاتی اسپتال بن گیا۔ ورنن پارک کے قریب اونچے اونچے فلیٹوں کا ایک کمپلیکس ہوا کرتا تھا جس میں افقی اور عمودی بلاکس ہوائی کنکریٹ کے راستوں سے جڑے ہوتے تھے۔ یہ 1983ء میں گرائے گئے تھے۔ ناٹنگھم شائر مائنرز ایسوسی ایشن کا صدر دفتر کئی سالوں سے باسفورڈ میں تھا۔

حوالہ جات
---------

1. ↑  G.M. Miller, *BBC Pronouncing Dictionary of British Names* (Oxford UP, 1971), p. 11.
2. ↑  "City of Nottingham Ward population 2011". *Neighbourhood Statistics*. Office for National Statistics. 27 ستمبر 2016 میں اصل سے آرکائیو شدہ. اخذ شدہ بتاریخ 18 اپریل 2016.  الوسيط `|url-status=` تم تجاهله (معاونت)
3. ↑  City Population. Retrieved 8 January 2021.
4. ↑  Alan R. Griffin, *The Miners of Nottinghamshire*, vol. I, p. 180.
**الزے** جرمنی کے رائن لینڈ پلاٹینیٹ کے الزی-ورمز ضلع میں ایک *وربینڈ* فری شہر ہے جس کا تعلق کسی بھی *وربینڈ جیمینڈ* سے نہیں ہے۔ مینز، ورمز، انگل ہائیم ایم رائن اور بنگن کے بعد یہ رینش ہیس کا پانچواں سب سے بڑا قصبہ ہے۔ الزے *نیبیلونجینسٹڈٹ* - *نبیلونگینلائیڈ* سے وابستہ قصبوں میں سے ایک ہے کیونکہ اس کام میں وولکر وون الزی کے کردار سے اس کی نمائندگی کی گئی ہے لہذا الزے کو *وولکرسٹڈ* کے نام سے بھی جانا جاتا ہے۔ الزے اپر رائن کے میدان کے شمالی حصے کے مغربی کنارے پر رینش ہیسے میں واقع ہے۔ یہ الزی پہاڑیوں کے شمالی حصے سے گھرا ہوا ہے، جو جنوب کی طرف رینیش ہیس کی پہاڑیوں سے اور مشرق کی طرف شمالی پیلیٹائن اپ لینڈز سے ملتا ہے۔ یہ قصبہ 30 کے قریب پایا جاتا ہے۔ مینز کے جنوب مغرب اور کچھ 22 کلومیٹر کلومیٹر ( جیسا کہ کوا اڑتا ہے، ہر معاملے میں) کیڑے کے شمال مغرب میں۔ الزے کے ذریعے، زیر زمین مقامات پر، دریائے سیلز بہتا ہے، جو رائن کے بائیں کنارے کی معاون ندی ہے۔

حوالہ جات
---------

1. ↑  Wahlen der Bürgermeister der verbandsfreien Gemeinden, Landeswahlleiter Rheinland-Pfalz, accessed 30 July 2021.
2. ↑   "Gemeinden in Deutschland mit Bevölkerung am 31. Dezember 2015" (PDF). *Statistisches Bundesamt* (بزبان الألمانية). 2016.  صيانة CS1: لغة غير مدعومة (link)
علم بیان کی اصطلاح میں حقیقی اور مجازی معنوں کے درمیان تشبیہ کا علاقہ ہونا۔ یعنی حقیقی معنی کا لباس عاریۃَ َ لے کر مجازی معنوں کو پہنانا۔ مثلا نرگس کہہ کر آنکھ مراد لینا۔ استعارہ اور تشبیہ میں یہ فرق ہے کہ استعارہ تشبیہ سے زیادہ بلیغ ہوتا ہے۔ تشبیہ میں ایک چیز کو دوسری جیسا قرار دیا جاتا ہے جب ان میں کوئی صفت یا خوبی مشترک ہو لیکن استعارے میں ایک چیزکوہوبہودوسری چیزمان لیا جاتاہے۔ تشبیہ میں مشبہ اور مشبہ بہ دونوں کا ذکر کیاجاتا ہے جب کہ استعارہ میں مستعار لہ ( جسے تشبیہ میں مشبہ کہتے ہیں) نہیں لکھا جاتا صرف مستعار منہ ( جسے تشبیہ میں مشبہ بہ کہتے ہیں ) کا ذکر ہوتا ہے۔ گویا استعارہ میں صرف اس چیز کا ذکر ہوتا ہے جسکواستعارہ بنایا جائے جب کہ تشبیہ میں دونوں کا ذکر کیا جاتا ہے کبھی حرفِ تشبیہ کے ساتھ اور کبھی حرفِ تشبیہ کے بغیر۔

ارکان استعارہ
-------------

* **مستعار لہ**: وہ فرد یا چیز جس کے لیے کوئی صفت یا خوبی ادھار لیا جائے۔
* **مستعار منہ**:وہ شخص یا چیز جس سے کوئی لفظ یا خوبی مستعار لیا جائے۔
* **وجہ جامع**: مستعار لہ اور مستعار منہ میں جو وصف اور خوبی مشترک ہو اسے وجہ جامع کہا جاتا ہے۔

مثلاََ

| جملہ | مستعار لہ | مستعار منہ | وجہ جامع |
| --- | --- | --- | --- |
| اللہ کے شیروں کو آتی نہیں روباہی | بہادر مرد | اللہ کے شیر | بہادری |
| اک روشن دماغ تھا نہ رہا | عالم آدمی | روشن دماغ | بصیرت |
| تھان سے وہ غیرتِ سر سر کھُلا | گھوڑا | سر سر | تیزی، طراری |

مزید دیکھیے
-----------

* تشبیہ
**سید پور کرامتیہ دو طرفہ فاضل مدرسہ** (بنگالی: সৈয়দপুর কারামতিয়া দ্বি-মুখী ফাজিল মাদ্রাসা)‏ ایک مدرسہ ہے جو بنگلہ دیش میں واقع ہے۔

تاریخ
-----

یہ ادارہ سب سے پہلے الحاج محمد سلیمان میاں تورن نے نومبر 1952ء میں *داخل* مدرسہ کے طور پر قائم کیا تھا۔ اس کا نام ہادی بنگال مولانا کرامت علی جونپوری کے نام پر رکھا گیا تھا، جو ے ایک علامہ تھے جو بنگال میں اصلاحی سرگرمیوں کے لیے منائے جاتے تھے جو 1873ء میں رنگپور میں انتقال کر گئے تھے اس کے قیام کے تین سال بعد 6 جنوری 1955ء کو مدرسہ کو ***فاضل*** *کا* درجہ دے دیا گیا۔

انفراسٹرکچر
-----------

مدرسہ 6 عمارتوں پر مشتمل ہے جس میں ایک انتظامی عمارت، تین تعلیمی عمارتیں، دو سائنسی عمارتیں اور ایک مسجد شامل ہے۔ اس میں کمپیوٹر لیب اور لائبریری جیسی سہولیات شامل ہیں۔ اسکول کا احاطہ تقریباً 1.75 ایکڑ ہے، جس میں کل 11.19 ایکڑ اراضی ہے۔

گیلری
-----

* داخل دروازهداخل دروازه
* مدرسہ مسجدمدرسہ مسجد

حوالہ جات
---------

1. 1 2  "Sayedpur Karamatia Bilateral Fazil Madrasah". *Sohopathi* (بزبان انگریزی). 2017-07-02. اخذ شدہ بتاریخ 19 مئی 2022.
2. 1 2  "SAYEDPUR KARAMATIA FAZIL MADRASAH". *Bangladesh Madrasah Education Board*. اخذ شدہ بتاریخ 19 مئی 2022.
**حافظ سید شاہ افضل بیابانی** (پیدائش: 1210ھ بمطابق 1795ء - وفات: 27 صفر 1273ھ) آندھراپردیش سے تعلق رکھنے والے ہندوستان کے مشہور رفاعی سلسلہ کے عظیم صوفی بزرگ اور فارسی، اردو اور تلگو کے شاعر تھے۔ وہ 1210ھ کو قاضی پیٹ، ریاست حیدرآباد (موجودہ آندھرا پردیش) میں پیدا ہوئے۔ ان کے والد سید شاہ غلام محی الدین بیابانی بھی نامور صوفی تھے۔ وہ کئی سال پاپنا پیٹ (میدک) کی پہاڑیوں میں پھر ورنگل کی پہاڑیوں میں ریاضت کی۔ ان کا حال عجیب تھا۔ کبھی کسی پہاڑ (بھٹ پلی) میں الٹے لٹک جاتے اور سجدہ معکوس میں رات کاٹتے، کبھی کسی جھاڑ سے لپٹ جاتے اور زار و قطار روتے تھے۔ ان کا لباس اور رہن سہن نہایت سادہ تھا۔ ایک خس پوش جھونپڑی اپنی رہائش کے لیے بنالی تھی۔ ان کی انسان دوستی کی بہت سی مثالیں ملتی ہیں۔ ہریجنوں کی بستی میں کچھ وقت گزارنا ان کا معمول تھا۔ مسافر اگر کبھی سامان سر پر ڈھونے کو کہتے تو وہ اسے بخوشی قبول کرتے اور سامان سر پر ڈھوتے تھے۔ اردو اور فارسی کے علاوہ تلگو میں بھی شعر کہتے تھے۔ افضل الکرامات میں ان کے بعض تلگو شعر درج ہیں۔ ان کا انتقال بروز پیر 27 صفر 1273ھ بمطابق 27 اکتوبر 1856ء کو ہوا۔ آپ کا مزار قاضی پیٹ، ریاست آندھرا پردیش میں مرجع خاص و عام ہیں۔

حوالہ جات
---------

1. ↑  جامع اردو انسائیکلوپیڈیا (جلد-2 تاریخ)، قومی کونسل برائے فروغ اردو زبان، نئی دہلی، 2003ء، ص 35
ایک لڑکی شدید افسوس کا چہرہ پیش کر رہی ہے۔ یہ چہرہ کی ملکیتی نقصان، عزیز رشتہ دار کے کھونے اور مؤقت اندوہ ناکی جیسے کہ امتحانی ناکامی کے سبب سے یہ تصویر پیش کر سکتا ہے۔ 
**افسوس** (انگریزی: Sorrow) ایک جذبہ، احساس یا ایک شخص کا اندرونی تجربہ ہے۔ افسوس کا جذبہ غم سے کہیں زیادہ شدید ہے اور زیادہ وقت تک قائم رہتا ہے۔  اس کے ساتھ افسوس ہی نہ کہ ناخوشی — یہ دکھاتا ہے کہ کوئی شخص کس حد تک اُکھڑا ہوا ہے، جس کی وجہ سے افسوس کے جذبے کو ایک عجیب وغریب وقار کا مقام ملتا ہے۔ 

اس کے علاوہ رویوں کے اعتبار سے افسوس غم (قبولیت) اور تناؤ (عدم قبولیت) کے بیچ کی کیفیت ہے۔ 

کسی قریبی شخص کے انتقال کے صدمے سے دو چار ہونا ایک ایسا تکلیف دہ اور افسوس ناک تجربہ ہے جس سے جلد یا بہ دیر ہر انسان کو گذرنا پڑتا ہے۔ اس کے علاوہ کسی موقع پر اپنی بے چارگی، اپنے خود کے رویے یا حرکت پر ندامت اور اسی طرح کسی ناگہانی خبر کا یکایک سننا افسوس کے جذبے کو ابھار سکتا ہے۔

مزید دیکھیے
-----------

* غم

حوالہ جات
---------

1. ↑  Anna Wierzbicka, *Emotions across Languages and Cultures* (1999) p. 66
2. 1 2  Wierzbicka, p. 66
3. ↑  کسی قریبی ہستی کو کھو دینے کے صدمے سے گذرنا
زرخیز ہلال، 8 ہزار سال قبل مسیح
**زرخیز ہلال** (عربی: الهلال الخصيب، انگریزی: Fertile Crescent) مشرق وسطیٰ میں ہلالی شکل کا ایک تاریخی خطہ ہے جس میں لیونت، قدیم مابین النہرین اور قدیم مصر شامل ہیں۔ "زرخیز ہلال" کی اصطلاح سب سے پہلے جامعہ شکاگو کے ماہر آثار قدیمہ جیمز ہنری بریسٹیڈ نے استعمال کی۔
نیل، اردن، فرات اور دجلہ کے دریاؤں سے زرخیز ہونے والا 4 سے 5 لاکھ مربع کلومیٹر کے رقبے پر پھیلا یہ علاقہ بحیرہ روم کے مشرقی ساحلوں سے صحرائے شام کے شمالی علاقوں اور جزیرہ اور مابین النہرین سے خلیج فارس تک پھیلا ہوا ہے۔ اس علاقے میں موجودہ مصر، اسرائیل، مغربی کنارہ، غزہ پٹی اور لبنان اور اردن، شام، جنوب مشرقی ترکی اور جنوب مغربی ایران کے علاقے کے چند علاقے شامل ہیں۔ دریائے نیل کے طاس کی آبادی 70 ملین، دریائے اردن کے طاس کی تقریباً 20 ملین اور دریائے دجلہ و فرات کے طاس کی 30 ملین ہے، اس طرح زرخیز ہلال کی موجودہ آبادی 120 ملین سے زائد بنتی ہے یعنی یہ مشرق وسطیٰ کی کم از کم ایک تہائی آبادی کا حامل علاقہ ہے۔
زرخیز ہلال انسانی تاریخ کے شاندار دور کا عینی گواہ ہے۔ دنیا کی تاریخ کی چند عظیم ترین تہذیبیں اسی علاقے میں پروان چڑھیں۔ تحریر اور ریاستی معاشروں نے اسی سرزمین پر جنم لیا اور اسی لیے اس علاقے کو "تہذیب کا گہوارہ" کہا جاتا ہے۔

|  |  |
| --- | --- |
|  | ویکی ذخائر پر **زرخیز ہلال** سے متعلق سمعی و بصری مواد ملاحظہ کریں۔ |
**روپیہ (Rp)** انڈونیشیا کی سرکاری کرنسی ہے۔ بینک انڈونیشیا کے ذریعے جاری اور کنٹرول کیا جاتا ہے، اس کا آئی ایس او 4217 کرنسی کوڈ آئی ڈی آر ہے۔ نام "روپیہ "سنسکرت کے لفظ چاندی سے ماخوذ ہے، روپیکم (रूप्यकम्)۔ بعض اوقات، انڈونیشیا والے بھی غیر رسمی طور پر لفظ "پراک "( انڈونیشی زبان میں "چاندی") کو سکوں میں روپیہ کا حوالہ دیتے ہوئے استعمال کرتے ہیں۔ روپیہ کو 100 سین میں تقسیم کیا گیا ہے، حالانکہ زیادہ افراط زر نے سین میں متروک تمام سکے اور بینک نوٹوں کو متروک کر دیا ہے۔

1946 میں آزادی کے لیے لڑنے والے انڈونیشیا کے قوم پرستوں کے ذریعے متعارف کرائی گئی، کرنسی نے نیدرلینڈز انڈیز گلڈن کے ورژن کی جگہ لے لی، جو دوسری جنگ عظیم میں جاپانی قبضے کے دوران متعارف کرایا گیا تھا۔ اپنے ابتدائی سالوں میں، روپیہ کو دیگر کرنسیوں کے ساتھ مل کر استعمال کیا جاتا تھا، جس میں ولندیزی کے ذریعہ متعارف کرایا گیا گلڈن کا ایک نیا ورژن بھی شامل تھا۔ ریاؤ جزائر اور انڈونیشیا کے نصف نیو گنی ( ایرین بارات ) کے پاس ماضی میں روپیہ کی اپنی مختلف شکلیں تھیں، لیکن یہ بالترتیب 1964 اور 1971 میں قومی روپیہ میں شامل ہو گئے تھے (دیکھیں ریاؤ روپیہ اور مغربی ایرانی روپیہ )۔

انڈونیشیائی روپیہ 2021ء تک دنیا کی چوتھی کمزور ترین کرنسی ہے، جس میں ایک امریکی ڈالر 14,257 کے برابر ہے۔

حوالہ جات
---------

1. ↑
**ابو عبید بن مسعود بن عمرو بن عمیر بن عوف ثقفی**، صحابی ہیں، بنو ثقیف سے تعلق تھا، پیغمبر اسلام  کی حیات ہی میں مشرف بہ اسلام ہوئے تھے۔ مختار ثقفی کے والد ہیں، اسی طرح عبد اللہ بن عمر کی بیوی "صفیہ بنت ابی عبد اللہ ثقفیہ" کے والد تھے، عمر بن خطاب نے انھیں عراق کا والی بنایا تھا لیکن کچھ ہی عرصے میں معرکہ جسر میں شہید ہو گئے۔

احوال
-----

سنہ 13 ہجری میں خلیفہ دوم عمر بن خطاب کی خلافت کے چھوتے ہی دن تشکیل کی جانے والی پہلی جنگ کے امیر اور نمائندے یہی **ابو عبید بن مسعود ثقفی** تھے، اس جنگ میں بدری صحابہ بھی شامل تھے، لوگ ان کی قیادت میں آتے گئے یہاں تک کہ مدینہ منورہ اور اطراف ہی میں تقریباً ایک ہزار تعداد ہو گئی، اکثر لوگ بنو ثقیف کے تھے، ابو عبید اس میں اپنے پورے اہل خانہ کے حاضر تھے۔ انھوں نے کسکر کے صحرا میں فارسیوں کو شکست دی، بہت سارا مال غنیمت جمع کیا، پھر باقسیاثا میں جالینوس کو شکست دی، پھر وہاں سے حیرہ پہنچے۔

معرکہ جسر میں فوج کے امیر تھے، جو حیرہ اور قادسیہ کے درمیان مسلمانوں اور فارسیوں کے بیچ میں ہوا تھا، ابو عبید نے اس اس معرکہ میں دریائے فرات کو پار کر لیا تھا، فارسیوں نے پل کو توڑ دیا تھا، لیکن ہاتھی کے روندنے کی وجہ سے اس میں ان کی وفات ہو گئی، ان کے ساتھ ان معرکہ میں تقریباً اٹھارہ سو مسلمان بعض دریا میں غرق ہو کر اور بعض میں میدان لڑ کر شہید ہوئے۔

حوالہ جات
---------

1. ↑  فصل الخطاب في سيرة ابن الخطاب أمير المؤمنين عمر بن الخطاب شخصيته وعصره، د.علي محمد الصلابي، طبعة مكتبة الصحابة - الشارقة، 2002م، الفصل الخامس: فقه عمر في التعامل مع الولاة، صـ 371: 377

* 1ـ اختيار معرفة الرجال 1 / 341. 2ـ اختيار معرفة الرجال1 / 340. 3ـ اختيار معرفة الرجال1 / 342. 4ـ الإرشاد 1 / 325. 5ـ اللهوف في قتلى الطفوف : 196 .
**ساغر خیامی** اردو کے ایک ممتاز مزاحیہ شاعر تھے۔ وہ اپنے طنزومزاح کے لیے شہرت رکھتے تھے۔ ان کا حقیقی نام راشد الحسن تھا۔

انتقال
------

18 جون 2008ء کو 70 سال کی عمر کی عمر میں ساغر پیامی کا انتقال ہو گیا۔ انتقال کے وقت پسماندگان میں بیوہ کے علاوہ تین فرزندان حسن راشد، حسن شاہد اور حسن ریال شامل تھے۔ ان کے انتقال کی خبر ان کے بھتیجے شکیل شمسی نے جاری کی جو اس وقت سہارا ٹی وی چیانل کے ڈائریکٹر بھی تھے۔

ساغر خیامی قلب پر حملے کی وجہ سے ممبئی کے ناناوتی اسپتال میں زیر علاج تھے۔

نمونہ کلام
----------

### دلی کا کتّا

یہ بولا دلی کے کتے سے گاؤں کا کتا
کہاں سے سیکھی ادا تم نے دم دبانے کی
وہ بولا دُم کے دبانے کو بزدلی نہ سمجھ
جگہ کہاں ہے یہاں دم ہلانے کی
### عاشقِ عصر حاضر

یہ عشق نہیں مشکل بس اتنا سمجھ لیجئے
کب آگ کا دریا ہے، کب ڈوب کے جانا ہے
مایوس نہ ہو عاشق، مل جائے گی معشوقہ
بس اتنی سی زحمت ہے، موبائل اٹھانا ہے
### متشاعر / متشاعرہ

ادب میں آ گئے خم ٹھوک شاعر
غزل کیا مہربانی کر رہی ہے
چمن کھلتے تھے جس کے بدن میں
وہ لڑکی پہلوانی کر رہی ہے
### نمک حرامی

کہاں نکلتی تھیں نمکین صورتیں گھر سے
نمک کی شہر میں قیمت جو بڑھ گئی پیارو
نمک حلالوں کی یونہی کمی تھی دنیا میں
نمک حراموں کی اوقات بڑھ گئی یارو
### پولیس کی شاعری

رفتہ رفتہ ہر پولیس والے کو شاعر کر دیا
محفلِ شعر و سخن میں بھیج کر سرکار نے
سنا ہے ایک قیدی صبح کو پھانسی لگا کر مر گیا
رات بھر غزلیں سنائیں جو اس کو تھانیدار نے

حوالہ جات
---------

1. ↑
2. 1 2 3 4 5 6  میرا شہر لوگاں سے معمور کر !: ممتاز مزاحیہ شاعر "ساغر خیامی" کا انتقال
3. ↑  The World of Urdu Poetry, Literature & News | Ghazals, Nazms in Urdu, Hindi (Devanagari) and Roman scripts apart from news about Urdu literary world, Urdu Shaa'eri ka Haseen I...
|  |
| --- |
| **السدس** |
| مجمع النجوم السدس بڑی تصویر کے لیے کلک کریں |
|   |
| **عربی نام:** | **السدس**  |
| **انگریزی نام:** | Sextans |
| **خاندان:** | جاثی |
| **آسمان میں مقام:** | آسمانِ جنوب دوم |
| **رقبہ:** | 313.515 ۔ (47 واں) |
| **فی صد رقبہ :** | آسمان کا 0.76 فی صد |
| **مطلع مستقیم:** | 10 گھنٹے 16.29 منٹ |
| **میل:** | 2 ڈگری 36.88 منٹ جنوب |
| **سیاروں والے ستارے :** |    2 |
| **چمکدار ستارے:** |    1 |
| **قریبی مجمع النجوم:** | اسد،حیدرہ،پیالہ |
|   |

  


**السدس** (عربی: **السدس**  - انگریزی: Sextans) ایک مجمع النجوم کا نام ہے۔ اس کو خاندان مجمع النجوم جاثی میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب دوم میں کیا جا سکتا ہے۔ اس مجمع النجوم کا رقبہ 313.515 مربع ڈگری ہے۔ جو کل آسمان کا 0.76 فی صد بنتا ہے۔ مطلع مستقیم 10 گھنٹے 16.29 منٹ ہے۔ اور میل 02 ڈگری 36.88 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 2 ہے۔

قریبی مجمع النجوم
-----------------

اس کے اردگرد اسد،حیدرہ،پیالہ واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **السدس** سے متعلق سمعی و بصری مواد ملاحظہ کریں۔ |
**الرشاطی**، (پیدائش: 466ھ/1074ء - وفات: 544ھ/1127ء) پورا نام '''***ابو محمد عبد ﷲ بن خلف بن احمد بن عمر الرشاطی''*** ہے۔ عمر الرشاطی متوطن المریہ نہایت ذی مرتبہ محدث اور مورخ گزار ہے۔ عمر الرشاطی علمائے اندس میں سے ایک ہے۔ عمر الرشاطی نے اپنی **کتاب اقتباس الانوار والتماس الازہار** میں صرف ان لوگوں کا خاص طور پر ذکر کیا ہے جو حضرت محمد ﷺ کے ساتھ ہمیشہ رہا کرتے تھے۔ کتاب مذکور میں ان صحابہ کے حالات مع ان شجرہ کے لھے ہیں۔ ابن خلکان لکھتا ہے کہ:-

> 
> ’’ عمر الرشاطی بوقت درس کتاب کے مضمون کو کمال محنت سے اپنے شاگردوں کے ذہن نشین کیا کرتا تھا۔ ‘‘
> 
> 

عمر الرشاطی سنہ 466 ہجری مطابق سنہ 1074 عیسویں میں پیدا ہوا اور سنہ 544 ہجری مطابق سنہ 1127 عیسویں میں وفات پائی۔

تصنیف
-----

عمر الرشاطی نے صرف ایک کتاب ہی لکھی ہے جو مندرجہ ذیل ہے :-

* کتاب اقتباس الانوار والتماس الازہار

حوالہ جات
---------

1. ↑  وفیات الاعیان 1:337
2. ↑  کشف الظنون 1:129
3. ↑  تاریخ ابن خلکان
4. ↑  الاعلا میں سنہ وفات سنہ 542ھ/ سنہ 1147ء لکھا ہے۔
5. ↑  خلافت اندلس، مرحوم نواب ذوالقدر جنگ بہادر، ص- 482، دارالاشاعت
**انڈونیشیا کی آزادی**،اعلان- 17 اگست 1945ء،اقتدار- 27 دسمبر 1949ء۔ 1282ء میں ریاست سمودرا کے مسلم سفیر نے چین کا دورہ کیا جبکہ مارکوپولو نے بھی جنوب مشرقی ایشیا میں اسلام کو موجود پایا۔ جب 1292ء میں اس نیسمودرا کا دورہ کیا۔ یہاں کا حکمران ملک ال ظہیر 46-1345ء میں ابن بطوطہ کا استقبال کرچکا تھا۔ جلد ہی اسلام سماٹرا، جاوا، بورنیو، سولو آرکیپیےلاگو1 اور جزایر ملوک تک پھیل گیا۔ ڈچ ایسٹ انڈیا کمپنی 17ویں صدی میں یہاں تجارت کر رہی تھی اور برطانویوں نے بھی 1811ء میں مداخلت کرکے جاوا پر قبضہ کر لیا۔ یورپیوں نے تجارت شروع کی اور پھر سمندری علاقوں پر اپنا تسلّط قائم کرنے کا آغاز کیا جسے مسلم مزاحمت کا مقابلہ کرنا پڑا۔

انیسویں صدی نے مسلم قوم کے درمیان یکے بعد دیگرے طاقتور فسادات کا مشاہدہ کیا خاص طور پر ان جزیروں میں جو ڈچ کے زیر قبضہ تھے۔ خراب ہوتے معاشی حالات اور بڑھتی ہوئی مزدور ہڑتالوں کے باعث 1922ء میں شہری آزادیوں پر پابندیاں لگادی گئیں اور نوآبادیاتی آئین کے قوانین و پینل کوڈز میں ترامیم کی گئیں۔ دوسری جنگ عظیم کے دوران جاپان نے ان سمندری علاقوں پر قبضہ کر لیا جو جنگ کے ساتھ ہی ختم ہو گیا۔ سوئیکارنو اور ڈاکٹر محمد ہتہ نے 17 اگست 1945ء کو انڈونیشیا کی آزادی کا اعلان کر دیا۔ ہالینڈ کو اپنی سابقہ نوآبادیاتی ریاست میں پھر سے طاقتور ہونے میں کئی ماہ گذر گئے ہالینڈ اور انڈونیشیا کے مابین طول پکڑتے مذاکرات میں 49-48-1947ء کے ڈچ ملٹری کے اقدامات دو مرتبہ دخل انداز ہوئے پرعزم انڈونیشین حزب مخالف بشمول تیزی سے بڑھتی ہوئی گوریلا جھڑپیں، بیرونی سفارتی دباؤ کے ساتھ مل کر ہالینڈ پر اثر انداز ہونے لگی تھیں بالآخر دسمبر 1949ء میں ایک وفاقی انڈونیشین حکومت کو اقتدار منتقل کر دیا گیا۔

### حوالہ

*
السلام
**السلام** اسماء الحسنی میں شامل ایک نام۔ سلامتی دینے : ہر نقص اور خرابی سے سالم ‘ سلام مصدر ہے بطور مبالغہ صفت کی جگہ ذکر کیا گیا ہے۔

معنی
----

اللہ تعالیٰ کے وصف کلام کے ساتھ موصوف ہونے کے معنی یہ ہیں کہ جو عیوب و آفات اور مخلوق کو لاحق ہوتے ہیں اللہ تعالیٰ ان سب سے پاک ہے ۔
السلام: ای ذو سلامۃ من النقائص۔ یعنی ہر قسم کی خامیوں سے محفوظ۔ اور بعض نے کہا ہے کہ اس کا معنی یہ ہے کہ وہ اپنے بندوں کو آلام و مصائب سے بچاتا ہے۔

قرآن میں ذکر
------------

اللہ تعالیٰ نے فرمایا:

* هُوَ اللَّهُ الَّذِي لَا إِلَهَ إِلَّا هُوَ الْمَلِكُ الْقُدُّوسُ السَّلَامُ الْمُؤْمِنُ الْمُهَيْمِنُ الْعَزِيزُ الْجَبَّارُ الْمُتَكَبِّرُ سُبْحَانَ اللَّهِ عَمَّا يُشْرِكُونَ

اللہ مقدس، سلامتی والا بادشاہ ہے۔ 
السلام وہ ہے جس کی صفات، افعال، اقوال، قضا و قدر اور شریعت محفوظ ہیں۔ بلکہ اس کی ساری شریعت حکمت، رحمت، مصلحت، عدل اور سلامتی سے پر ہے۔ السلام: وہ ہے جو جنت میں اپنے بندوں پر سلامتی نازل فرمائے گا۔ جیسا کہ اللہ تعالیٰ نے فرمایا:

* سَلَامٌ قَوْلًا مِن رَّبٍّ رَّحِيمٍ

رب رحیم کی طرف سے کہا جائے گا تم پر سلامتی ہو، نیز ا س لیے بھی اللہ تعالیٰ السلام ہے کہ اس نے بندوں کو اپنے ظلم سے محفوظ و سالم بنا دیا۔ 
اللہ تعالیٰ ہر نقصان اور کمزوری سے محفوظ ہے نہ اس کی ذات کو کسی قسم کی کمزوری لاحق ہوتی ہے اور نہ اس کی صفات میں ضعف واقع ہوتا ہے۔ وہ ہر حال میں السلام ہے اور سلامتی عطا کرنے والا ہے۔ اس کے سوا کوئی سلامتی عطا نہیں کر سکتا ۔

حدیث میں ذکر
------------

(عَنْ ثَوْبَانَ قَالَ کَانَ رَسُول اللَّہ (صلی اللہ علیہ وآلہ وسلم) إِذَا انْصَرَفَ مِنْ صَلاَتِہِ اسْتَغْفَرَ ثَلاَثًا وَقَال اللَّہُمَّ أَنْتَ السَّلاَمُ وَمِنْکَ السَّلاَمُ تَبَارَکْتَ ذَا الْجَلاَلِ وَالإِکْرَامِ )
" حضرت ثوبان بیان کرتے ہیں کہ نبی اکرم (صلی اللہ علیہ وآلہ وسلم) جب نماز سے فارغ ہوتے تو تین مرتبہ استغفار کرتے اور یہ دعا پڑھتے۔ "اللَّہُمَّ أَنْتَ السَّلاَمُ وَمِنْکَ السَّلاَمُ تَبَارَکْتَ ذَا الْجَلاَلِ وَالإِکْرَام "
" اے اللہ تو سلامتی والا ہے اور سلامتی تجھی سے حاصل ہوتی ہے بیشک تو بابرکت اور جلال واکرام والا ہے۔ "

حوالہ جات
---------

حوالہ جات
---------

1. ↑  تفسیر مظہری قاضی ثناء اللہ پانی پتی
2. ↑  مفردات القرآن امام راغب اصفہانی
3. ↑  ضیاء القرآن پیر کرم شاہ
4. ↑  مسلم : باب استحباب الذکر بعد الصلاۃ وبیان صفتہ

| * د
* ب
* ت
اسماء الحسنیٰ |
| --- |
| اللہ • الرحمٰن • الرحیم • الملک • القدوس • السلام • المؤمن • المہیمن • العزیز • الجبار • المتکبر • الخالق • الباری • المصور • الغفار • القہار • الوہاب • الرزاق • الفتاح • العلیم • القابض • الباسط • الخافض • الرافع • المعز • المذل • السمیع • البصیر • الحکم • العدل • اللطیف • الخبیر • الحلیم • العظیم • الغفور • الشکور • العلی • الکبیر • الحفیظ • المقیت • الحسیب • الجلیل • الکریم • الرقیب • المجیب • الواسع • الحکیم • الودود • المجید • الباعث • الشہید • الحق • الوکیل • القوی • المتین • اولی • الحمید • المحصی • المبدی • المعید • المحیی • الممیت • الحی • القیوم • الواجد • الماجد • الواحد • الصمد • القادر • المقتدر • المقدم • المؤخر • الاول • الآخر • الظاہر • الباطن • الوالی • المتعال • البر • التواب • المنتقم • العفو • الرؤف • المقسط • الجامع • الغنی • المغنی • المانع • الضار • النافع • النور • الہادی • البدیع • الباقی • الوارث • الرشید • الصبور • مالک الملک • ذو الجلال و الاکرام |
| یہ اللہ تعالیٰ کے ننانوے ناموں کی فہرست ہے |
**ادارۂ ادبیات اردو** کا قیام 1920ء میں ہوا تھا۔ یہ ادارہ حیدرآباد کے علاوہ سابقہ ریاست حیدرآباد کے دیگر اضلاع میں اردو زبان و ادب کے فروغ کا کام کرتا تھا اور اس کی ریاست کے اضلاع میں بھی شاخیں تھی۔

شعبے
----

ادارے کے حسب ذیل شعبے دور نظام میں فعال تھے :

1. تعلیم بالغان
2. اشاعت کُتُب
3. کتب خانہ
4. تحفظ علمی و ادبی آثار
5. میوزیم
6. شعبہ نسواں
7. تیاری اردو انسائیکلوپیڈیا
8. ماہنامے کی اشاعت
9. دفتری شعبہ

ٓٓ

امداد
-----

اس ادارے کو ابتدا میں 3,500 روپیے سالانہ کی سرکاری امداد دی جاتی تھی۔ پھر اس کے بانی ڈاکٹر محی الدین قادری زور کی حکومت سے نمائندگی کی وجہ سے 1944ء سے یہ امداد بڑھاکر 12,000 روپیے سالانہ کر دی گئی۔ حالانکہ سرکاری امداد اس کی ضروریات کی تکمیل کا ایک اہم ذریعہ تھا، تاہم دیگر ذرائع سے بھی مالی ضروریات کی تکمیل بھی ہوتی تھی۔

### اضافی امداد کے ساتھ نئی شرائط اور ادارے کا نیا کردار

* ادارے کی اعلٰی ترین مجلس میں بالالتزام جامعہ عثمانیہ کا ایک نمائندہ منظورہ سرکار اور ناظم تعلیمات بحیثیت رکن رہے گا۔
* ادارے کے کتب خانے اور علمی ذخیرے محققین علم و ادب کے لیے کھلے رہیں گے۔
* ادارے پر لازم تھا کہ اضافی رقم کا نصف حصہ بلڈنگ فنڈ کے لیے مختص کیا جائے۔

ایوان اردو کی تعمیر
-------------------

1944ء سے 1948ء کے بیچ ہر سال پانچ ہزار روپیے سالانہ محفوظ کیے جاتے رہے۔ حیدرآباد کے سوماجی گوڑہ علاقے پر جہاں آج ایوان اردو کی عمارت کھڑی ہے وہ ڈاکٹر محی الدین زور کی اہلیہ کا عطیہ تھی۔ مگر ہرسال جمع پیسوں اور کچھ دیگر وسائل سے یہ عمارت مکمل ہوئی۔ عمارت کا افتتاح زور نے 22 مارچ 1960ء کو کیا تھا۔

ادارے کا موجودہ موقف
--------------------

ادارہ ادبیات اردو آج کے دور میں بھی اپنی مطبوعات اور رسائل کے لیے شہرت رکھتا ہے۔ اس کے علاوہ ادارہ ادبیات اردو کے امتحانات اردو ماہر، اردو عالم، اردو فاضل حیدرآباد و سکندرآباد، اضلاع و بیرون ریاست تلنگانہ کے تمام مراکز پر ایک ساتھ منعقد کرتے آ رہا ہے۔ یہ امتحانات دونوں ریاستوں تلنگانہ اور آندھرا پردیش کے مختلف تعلیمی اداروں میں کئی مساوی قابلیتوں کے برابر تصور کیے جاتے ہیں۔

حوالہ جات
---------

1. 1 2 3 4  ماہنامہ سب رس. "ادارۂ ادبیات اردو کے استحکام میں ڈاکٹر زور کا کلیدی کردار". **77** (8): 8–10. ISSN 970-2015-2017 H-HD 970-2015-2017 تأكد من صحة قيمة `|issn=` (معاونت).  الوسيط `|registration=RNI No. 10922-57` غير صالح (معاونت)
2. ↑  -امتحانات-ادخال-فی-807789/ ادارہ ادبیات اردو کے امتحانات ادخال فیس کی تاریخ کا اعلان[*مردہ ربط*]
پستانوں کی ساخت (تشریح / اناٹومی: اندرونی نسیجات جہاں سرطان عموما پیدا ہوتا ہے اور آبگونی عقدے و آبگونی رکیں جو کے سرطان کے جسم کے دوسرے حصوں میں پھیلاؤ کا ذریعہ بنتی ہیں
**سرطانِ پستان** کو عموما **چھاتی کا سرطان** بھی کہا جاتا ہے۔ اس قسم کے سرطان میں سرطانی خلیات، پستان (breast) کے نسیج میں ہی پیدا ہوتے ہیں۔ یہاں مختصر طور پر پستان کی ساخت کا سمجھنا پستانی سرطان کے سمجھنے میں معاون ہوگا (پستان کی تشریح / anatomy کے ليے اس کا اپنا صفحہ مخصوص ہے)۔ پستان دراصل غدود اور عضلات پر مشتمل نرم گوشوں (فصوص) اور باریک نالیوں (قناتوں) کے مجموعے سے بنا ہوا عضو ہے۔ ہر گوشہ یا فص پھر مزید چھوٹے جھوٹے گوشوں پر مشتمل ہوتا ہے جنکو فصیص (جمع فصیصات) کہا جاتا ہے، یہ فصیص پھر مزید چھوٹے بلبلہ نما اجسام بصلہ سے ملے ہوتے ہیں جہاں دودھ بنتا ہے جو باریک باریک نالیوں (قناتوں) کے ذریعہ نوک پستان (حلمہ) تک پہنچایا جاتا ہے۔

اس بنیادی ساخت کے علاوہ پستان میں خون کی رگیں اور آبگونہ کی نالیاں بکثرت ہوتی ہیں۔ آبگونی نالیوں کو انگریزی میں lymph vessels کہا جاتا ہے۔ یہ نالیاں آبگونہ یا آب زلال (لمف) کو جمع کرتی ہوئی آبگونی عقدوں تک لے جاتی ہیں۔ آبگونی عقدے چھوٹے جھوٹے گرہ نما اجسام ہوتے ییں جو تمام جسم میں ہر جگہ پائے جاتے ہیں۔

|  |  |
| --- | --- |
|  | ویکی ذخائر پر **سرطان پستان** سے متعلق سمعی و بصری مواد ملاحظہ کریں۔ |

نگار خانہ
---------

* 
* 
* 
*
|  |
| --- |
| **زرافہ** |
| مجمع النجوم زرافہ بڑی تصویر کے لیے کلک کریں |
|   |
| **عربی نام:** | **الزرافة**  |
| **انگریزی نام:** | Camelopardalis |
| **خاندان:** | دب اکبر |
| **آسمان میں مقام:** | آسمانِ شمال دوم |
| **رقبہ:** | 756.828 ۔ (18 واں) |
| **فی صد رقبہ :** | آسمان کا 1.83 فی صد |
| **مطلع مستقیم:** | 8 گھنٹے 51.37 منٹ |
| **میل:** | 69 ڈگری 22.89 منٹ شمال |
| **سیاروں والے ستارے :** |    3 |
| **چمکدار ستارے:** |    کوئی نہیں |
| **قریبی مجمع النجوم:** | اژدہا، دب اصغر،ملتھب، ذات الکرسی، حامل راس الغول، گاڑی بان، وشق اور دب اکبر |
|   |

  


**زرافہ** (عربی: **الزرافة**  - انگریزی: Camelopardalis) ایک مجمع النجوم کا نام ہے۔ اس کو خاندان مجمع النجوم دب اکبر میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ شمال دوم میں کیا جا سکتا ہے۔ اس مجمع النجوم کا رقبہ 756.828 مربع ڈگری ہے۔ جو کل آسمان کا 1.83 فی صد بنتا ہے۔مطلع مستقیم 08 گھنٹے 51.37 منٹ ہے۔ اور میل 69 ڈگری 22.89 منٹ شمال ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 3 ہے۔

قریبی مجمع النجوم
-----------------

اس کے اردگرد اژدہا، دب اصغر،ملتھب، ذات الکرسی، حامل راس الغول، گاڑی بان، وشق اور دب اکبر واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **زرافہ (مجمع النجوم)** سے متعلق سمعی و بصری مواد ملاحظہ کریں۔ |
**الپتگین** یا **آلپ تگین** (پیدائش: 901ء — وفات: 13 ستمبر963ء) سامانی سلطنت کا ایک جرنیل تھا جو بعد میں امیر غزنہ کی حیثیت سے حکومت کرتا رہا۔ الپتگین کی حکومت نے ہی غزنی سلطنت کی راہ ہموار کی تھی جسے بعد میں سبکتگین نے نئی طرز پر قائم کیا۔مؤرخین و محققین کے مطابق غزنی سلطنت کا بانی الپتگین کو ہی قرار دیا جانا چاہیے کیونکہ اُس کے بعد غزنی سلطنت کو سبکتگین جیسا نامور حکمران ملا جس نے غزنی سلطنت کو تشکیل دیا۔

سوانح
-----

دسویں صدی میں ایران
ایک قیاس کے مطابق الپتگین کا سال پیدائش 901ء ہے۔ الپتگین کی زِندگی کے ابتدائی حالات پردۂ اَخفاء میں ہیں اور الپتگین کے ہم عصر مؤرخین نے بھی اُس کے ابتدائی حالات کے متعلق تفصیلات بیان نہیں کی ہیں۔

### سامانی سلطنت میں تقرری

اپنے زمانے کے بہت سے عسکری امرا کی طرح الپتگین بھی ایک ترک غلام ہی تھا جسے خرید کر سامانی سلطنت کے بادشاہوں کی فوجِ خاصہ یعنی باڈی گارڈ والے دستے میں شامل کر لیا گیا تھا۔ اِسی عہدے سے وہ بتدریج ترقی کرتا ہوا حاجب الحُجَّاب یعنی فوجِ خاصہ کے سپہ سالار کے منصب پر فائز ہو گیا۔  سامانی سلطنت کے بادشاہ عبدالملک اول کے عہدِ حکومت میں الپتگین کے ہاتھوں حکومت کی باگ دوڑ آگئی کیونکہ عبدالملک اول نوجوان بادشاہ تھا۔ اِسی عہد میں ابوعلی محمد البلعَمِی کی وزارت پر تقرری بھی الپتگین کی وجہ سے ہوئی تھی، چونکہ ابوعلی محمد البلعَمِی اِس عہدے کے لیے الپتگین کا مِنَّت گزار ہوا تھا اور وہ کبھی بھی الپتگین کے مشورے اور علم کے بغیر کوئی قدم اُٹھانے کی جرات نہیں کرتا تھا۔ جب عبدالملک اول نے یہ دیکھا تو الپتگین کو دار الحکومت سے دور کرنے کی غرض سے اُسے ذوالحجہ 349ھ مطابق جنوری 961ء میں خراسان کا گورنر (والی) مقرر کر دیا۔

### خود مختار سلطنت کی بنیاد

یہ عہدہ اُس وقت سلطنت میں سب سے بڑا عسکری عہدہ تصور کیا جاتا تھا۔ جب منصور اول 10 فروری 961ء کو تخت نشیں ہوا تو اُس نے الپتگین کو خراسان کی امارت اور سپہ سالاری سے معزول کر دیا۔ اِس کی وجہ یہ تھی کہ الپتگین نے منصور اول کی تخت نشینی کی مخالفت کی تھی اور منصور اول نے تخت نشیں ہوتے ہی الپتگین کو راستے سے ہٹا دیا۔ الپتگین خراسان کی امارت سے معزولی کے بعد نیشاپور چلا آیا اور وہاں سے بلخ پہنچا۔ سامانی فوج کے لشکر اُس کے باغیانہ رَوِش کی وجہ سے اُس کے پیچھے پیچھے چلے آتے تھے۔ اپریل 962ء میں الپتگین نے سامانی فوج کے لشکر کو بلخ کے قریب شکست دی اور خود غزنی جا پہنچا۔ غزنی کے مقامی حکمران ابوبکر لویک کو شکست دے کر اُسے غزنی سے نکال دیا اور خود غزنی کا اِنتظام سنبھال لیا، علاوہ ازیں بامیان اور کابل کے مقامی حکمرانوں کو بھی شکست دی اور غزنی سمیت بامیان، بلخ اور کابل کے انتظامات خود سنبھال لیے۔اِس طرح الپتگین نے خود مختار شہنشاہیت کی بنیاد رکھی جو بعد میں غزنی سلطنت میں تبدیل ہوتی چلی گئی۔

وفات
----

الپتگین نے 13 ستمبر 963ء کو غزنی میں وفات پائی۔

حوالہ جات
---------

1. ↑  David Christian: *A History of Russia, Central Asia and Mongolia*; Blackwell Publishing, 1998; pg. 370: "Though Turkic in origin […] Alp Tegin, Sebuk Tegin and Mahmud were all thoroughly Persianized".
2. ↑  Bosworth 1989، ص: 898۔ sfn error: no target: CITEREFBosworth1989 (help)
3. ↑  اردو دائرہ معارف اسلامیہ: جلد اول، صفحہ 130۔

|  |  |  |
| --- | --- | --- |
| ' |  **امیر غزنہ** فروری 961ء — 13 ستمبر 963ء | مابعد ابو اسحاق ابراہیم غزنوی |
**سیلاپتی کارم** (تمل : சிலப்பதிகாரம் یعنی - 'پازیب کا باب') تمل ادب کی پانچ عظیم رزمیہ نظموں میں سے ایک ہے۔ اسے تمل قومی نظم مانا گیا ہے۔ ایک کوچی باشندے اور جین سنیاسی کوی راج کمار اس کے مصنف مانے جاتے ہیں۔ ان کا قلمی نام ایلانگو ادیگال ہے۔ اس کتاب میں کنگی پوجا (پتنی پوجا) کا ذکر ملتا ہے۔

تجزیہ
-----

سیلاپتی کارم کی افادیت پہلے تمل رزمیے کے طور پر ہے۔ یہ جین مت کی تعلیمات پر مبنی ہے، حالانکہ یہ مرکوزیت اس کے شاعرانہ شہ پارے ہونے میں مانع نہیں ہے۔ اسے جین سنیاسی ایلانگو ادیگال نے لکھا۔ اس کے 5270 مصرعے ہیں۔ ایلانگو ادیگال نے اپنے کلام کو تین تین ابواب میں منقسم کیا تاکہ قاری کی دلچسپی تنوع کی وجہ سے بنی رہے۔ یہ رزمیہ غالبًا پہلی صدی عیسوی میں لکھا گیا اور قیاس لگائے جا رہے ہیں کہ شاعر نے مواد لوک کتھاؤں اور زبانی ادب سے یکجا کیا تھا

سیلاپتی کارم کناگی پر مرکوز ہے؛ یہ شاذ ترین مشاہدہ نہ صرف قدیم تمل ادب کا ہے بلکہ پورے ہندوستان کا ہے، جہاں کی مرکزی کردار کوئی عورت کا ہے۔ پانڈیہ دربار میں کناگی کے ساتھ ناانصافی کی جاتی ہے جس سے وہ اپنے شوہر کوولن سے ہمیشہ کے لیے علاحدہ ہو جاتی ہے۔ تحریر کا بقیہ حصہ یہ بیان کرتا ہے کہ کیسے کناگی اپنے شوہر کا بدلہ پانڈیہ سلطنت کو تباہ کر کے کرتی ہے۔ بیان کے دوران سیلاپتی کارم اس کہانی کو تین سلطنتوں سے جوڑتی ہے – چولا، پانڈیہ اور چیرا – جس سے اس تحریر کی تاریخی افادیت میں اضافہ ہوتا ہے۔۔

مزید دیکھیے
-----------

* ایلانگو ادیگال

حوالہ جات
---------

1. ↑  "آرکائیو کاپی". 28 دسمبر 2018 میں اصل سے آرکائیو شدہ. اخذ شدہ بتاریخ 06 جنوری 2019.  الوسيط `|url-status=` تم تجاهله (معاونت)
صنعت سافٹ ویئر (انگریزی: software industry) ایسے کاروباری اداروں پر مشتمل ہے جو سافٹ ویئر کی اشاعت، ترقی، استقرار، دیکھ بھال اور بحالی کے لیے کام کر رہے ہیں- صنعت میں تربیتی، دستاویزی اور مشاروتی خدمات بھی شامل ہیں-

تاریخ
-----

لفظ software سن 1953 سے قبل ایک مذاق کے طور پر گڑھا گیا تھا جبکہ 1960 میں یہ لفظ پہلی مرتبہ کتابت میں استعمال ہوا- اس سے قبل صارفین یا تو خود اپنے لیے سافٹ ویئر تیار کرتے تھے یا گنے چنے ادارے مثلا آئی بی ایم (ibm) اور یرنیویک (univac) یہ کام کر رہے تھے- سب سے پہلے 1955 میں "کمپیوٹر یوزیج کمپنی" (computer usage company) نے صنعت سافٹ ویئر میں قدم رکھا- 
صنعت سافٹ ویئر نے 1960 کی دحائی میں نمایاں ترقی کی- جامعات، حکومت اور کاروباری اداروں کی طرف سے سافٹ ویئر کی طلب میں اضافہ ہوا- ابتدا میں اس طلب کو ادارے خود اپنے سافٹ ویئر بنا کر پورا کرتے رہے- جبکہ کچھ سافٹ ویئر خاص شمارندوں کے ساتھ مفت تقسیم جاتے تھے-
جب "ڈیجیٹل اکیپمنٹ کارپوریشن" (digital equipment corporation) نے صنعت میں ایک نسبتا کم قیمت خرد کمپیوٹر متعارف کرایا تو کئی اداروں اور جامعات کو شمارندوں تک رسائی حاصل ہو گئی- خرد شمارندوں کے لیے سافٹ ویئر بنائے جانے لگے-
1970 کی دہائی کے وسط میں ذاتی شمارندوں کے استعمال سے صنعت سافٹ ویئر نے بہت فروغ پایا- مائیکروسافٹ ڈاس (dos) خرد شمارندوں میں استعمال ہونے والا سب سے نمایاں اشتغالی نظام تھا-

سافٹ ویئر کے شعبہ جات
---------------------

سافٹ ویئر کی صنعت میں کئی اقسام کے کاروبار ہیں- بنیادی سافٹ ویئر بشمول اشتغالی نظام، قاعدۂ معطیات (database) کمپیوٹر صنعت بڑے ادارے مثلا اوریکل کارپوریشن (Oracle Corporation)، مائیکروسافٹ (Microsoft)، آئی بی ایم (ibm)، ای ایم سی (emc)، گوگل (google) وغیرہ بنا رہے ہیں، جبکہ حفاظتی سافٹ ویئر میں سیمینٹک (symantec)، کیسپرسکی (kaspersky)، میکیفی (mcafee) اور ٹرینڈ مائکرو (trend micro) نمایاں ہیں-

صنعت سافٹ ویئر - کاروباری حصہ
-----------------------------

مائیکروسافٹ صنعت سافٹ ویئر میں آمدنی کے لحاظ سے غالب یے، جبکہ اوریکل اور آئی بی ایم بھی نمایاں مقام رکھتے ہیں-

صنعت کا حجم
-----------

محقق ادارے "ڈیٹا مانیٹر" (datamonitor) کے مطابق، 2008ء میں دنیا بھر میں صنعت سافٹ ویئر کا کاروباری حجم 303،8 بلین امریکی ڈالر تھا، جبکہ اس میں 2007 کے مقابلے میں 6.5٪ اضافہ ہوا-

مزید دیکھیے
-----------

* سافٹ ویئر
* سافٹ ویئر کی اقسام
* شمارندی مصنع کثیف
* سافٹ ویئر کی قزاقی

حوالہ جات
---------

1. ↑  Softword
2. ↑  Recollections of the first software company - IEEE Journals & Magazine

بیرونی روابط
------------

* سافٹ ویئر اور انفارمیشن انڈسٹری ایسوسی ایشن
* سافٹ ویئر کے پیشہ ور ماہرین\*\*
**امرتی** یا **جہانگیری** برصغیر کا ایک میٹھا ہے۔ امرتی یا امارتی ایک ہندوستانی میٹھا ہے جس کی شروعات بھی ہندوستان سے ہی ہوئی ۔ وگنا منگو آٹے کو خوب تل کر گول پھولوں کی شکل میں بنایا جاتا ہے، پھر اسے شیرے یا شیرینی میں اچھی طرح ڈبویا جاتا ہے تاکہ مٹھاس اس میں رچ بس جائے۔ یہ میٹھا امیتی، امرتی ، امارتی، جہانگری اور جہانگیری/جانگری کے نام سے بھی جانی جاتی ہے۔ اس ڈش کو جلیبی نہیں سمجھنا چاہیے کیونکہ وہ امرتی کے مقابلے میں زیادہ میٹھی اور پتلی ہوتی ہے۔ 
بنگلہ دیش میں امیتی یا امرتی ایک مقبول افتار پکوان ہے۔  یہ افتار کے لیے سلہٹی میٹھے کی خصوصی ڈش ہے جسے بغیر زردہ رنگ کے بنایا جاتا ہے۔

اجزا اور ترکیب
--------------

امرتی کالا آٹے کی مختلف اقسام سے تیار کی جاتی ہے ، جسے برصغیر پاک و ہند میں عام بولی میں جنگیری پارپو (دالیں) یا جنگیری سیاہ آٹا بھی کہا جاتا ہے، اکثر اس میں زعفران رنگ کے طور پر شامل کیا جاتا ہے۔
وگنا منگو ایک پانی میں کچھ گھنٹوں کے لیے بھگویا جاتا ہے اور پھر پیس کر اس کا آمیزہ بنا لیا جاتا ہے۔ آمیزے کو گھی میں ڈالا جاتا ہے، کبھی کبھار گھی کی بجائے دوسرا تیل بھی استعمال کیا جاتا ہے۔ آمیزے کو ہندسی نمونوں میں ڈالا جاتا ہے اور بیچ میں اکثر ایک چھوٹی دائرہ رکھا جاتا ہے تاکہ اس کی شکل گوگل پھول جیسی بنے۔
آمیزے کو تلنے سے پہلے ، شیرے کا شربت تیار کیا جاتا ہے اور اس میں خوردنی کپور، لونگ، الائچی ، کیوڑہ اور زعفران کا ذائقہ شامل کیا جاتا ہے۔ تلے ہوئی مادے کو پھر شیرے کے شربت میں ڈبویا جاتا ہے جب تک کہ یہ پھول کر ایک خاص جسامت نہ اختیار کر لے اور شیرینی کی ایک خاص مقدار کو جذب نہ کر لے۔ شمالی ہندوستان میں، امرتی کو خشک کیا جاتا ہے ، لہذا یہ جلیبی سے زیادہ خشک ہوتی ہے۔ امرتی کے ٹکڑوں کو گرما گرم، معتدل درجہ حرارت پر یا فرج میں ٹھنڈا کرکے بھی پیش کیا جاتا ہے۔

حوالہ جات
---------

1. ↑  Khanna، Sangeeta (2019-07-12). "Beniram is a 200-year-old shop selling Imarti in Jaunpur". *The Hindu* (بزبان انگریزی). ISSN 0971-751X. اخذ شدہ بتاریخ 01 نومبر 2020.
2. ↑  "Difference between Jalebi & Imarti". *recipes.timesofindia.com*. Times Food. اخذ شدہ بتاریخ 19 اپریل 2020.
3. ↑  প্রতিবেদক، নিজস্ব. "ইফতারে ঘোষপট্টির 'ডাইলের আমিত্তি'". *Prothomalo* (بزبان بنگالی). اخذ شدہ بتاریخ 02 دسمبر 2020.

مزید دیکھیے
-----------

* جلیبی
* ہندوستانی میٹھے پکوان
* پاکستانی میٹھے پکوان
*

بیرونی روابط
------------

* ویکی ذخائر پر Imarti سے متعلق تصاویر
ایک شخص کے ہاتھ کی جلد کا الرجی کے لیے معائنہ کیا جا رہا ہے۔ چونکہ ہاتھ کے مخصوص متاثرہ حصوں کی شناخت مطلوب ہے، اس لیے قلم کی مدد سے نشانات کے نمبر درج کر دیے گئے ہیں۔ نیز اس سے حاصل معلومات کو الگ سے نوٹ کیا جا رہا ہے۔
مدافعاتی نظام انسانوں کو نقصان دہ عناصر مثلاً وائرس اور بیکٹیریا سے بچاتا ہے۔ **الرجی** (انگریزی: Allergy) کسی عنصر کے خلاف مضبوط مدافعاتی رد عمل ہوتا ہے، جو بہت سے لوگوں کے لیے نقصان دہ نہیں ہوتا۔ اس عنصر کو'الرجی' کہتے ہیں​۔ایسے لوگ جن کو الرجی ہوتی ہے، ان کا مدافعاتی نظام حملہ کرنے والے الرجن کے خلاف زیادہ رد عمل ظاہرکرتا ہے اور علاج بھی کرتا ہے۔ جس کے نتیجے میں ایسی علامات ظاہر ہوتی ہیں جن میں تھوڑی تکلیف بھی ہوتی اور لچھ لوگوں کو زیادہ بھی ہوتی ہے۔

علامات
------

آنکھوں میں خارش اور سوزش الرجی کی عام علامات میں سے ہیں۔ ان کو ٹھیک کرنے کا موثر اور تیز علاج تھوڑا مشکل ہے۔ الرجن کے گرد تھوڑی دیر موجودگی الرجی کی علامات کا باعث بنتی ہے۔ بعض لوگوں میں الرجی کا اظہار سوزش زدہ اور پانی سے بھری ہوئی آنکھوں کی بجائے ناک میں خارش اور سوزش کے ذریعے ہوتا ہے۔

اقسام
-----

الرجی کی دو عام قسمیں ہیں۔ ایک شدید (Acute) اور دوسرے دائمی (Chronic)۔ پہلی قسم میں الرجی کے وہ تمام مسائل شامل ہیں جن کا فوری علاج کرنا ضروری ہوتا ہے۔ مثلًا کھانا کھاتے ہی جسم پر خارش کا شروع ہو جانا یا داپھڑ یا ددوڑا پڑ جانا فورا قے یا دستوں کا شروع ہو جانا یا آدھے سر کا درد شروع ہونا وغیرہ جب کہ دوسری قسم میں وہ تمام الرجیز شامل ہیں جنہیں مریض برداشت کرتا رہتا ہے اور وہ کئی دن ہفتوں ، مہینوں یا سالوں میں جاکر شدت اختیار کرتی ہیں مثلًا کھانسی ، دمہ، ناک کا گوشت بڑھنا، مستقل نزلہ، آنکھوں میں خارش، صبح اٹھتے ہی چھینکوں کا شروع ہو جانا، نہانے کے بعد جسم میں خارش ہونا، جوڑوں کا درد، گلے میں مستقل خراش، پیٹ کا مستقل خراب رہنا یا پتلے پاخانے کا ہونا اور مختلف اقسام کی جلدی بیماریوں کے علاوہ جسم کے حصوں مثلًا چہرے یا ہونٹوں کا سوجنا اور خارش کی وجہ سے جسم پر دھبے وغیرہ پڑنا شامل ہیں۔

مزید دیکھیے
-----------

* مرض

حوالہ جات
---------

1. ↑  الرجیز[*مردہ ربط*]
2. ↑  الرجی کی کچھ عام علامات کا طریقہ علاج
3. ↑  الرجی کیا ہے ؟ اقسام اور اس سے بچا ؤ کیسے ممکن ہے
اوکلاہوما میں اونٹ سواری کے مقابلے کا ایک منظر
**اونٹوں کی دوڑ** (انگریزی: Camel racing) مغربی ایشیا، شمالی افریقا، قرن افریقا، پاکستان، منگولیا اور آسٹریلیا میں ایک مقبول کھیل ہے۔ اس میں پیسہ بھی لگایا جاتا ہے اور سیاح بھی اس سے لطف اندوز ہوتے ہیں۔ اونٹوں کو بہت ہی توانائی سے بھرپور خوراک دی جاتی ہے جس میں شہد، تازہ دودھ، کھجوریں اور وٹامن شامل ہیں۔ کچھ لوگ ہر ماہ تقریباً 1000 پاؤنڈ اونٹ کو دوڑ کے لیے تیار کرنے میں صرف کرتے ہیں، کیوں کہ اس کافی منفعت ہوتی ہے۔

عرب ممالک میں اب اونٹوں کی دوڑ میں تبدیلی لائی گئی ہے۔ اونٹوں کی دوڑ کے لیے اب بچوں کی جگہ نئی اور جدید ٹیکنالوجی کا سہارا لیا جائے گا۔ زندگی کے دیگر شعبوں کی طرح اونٹ کی مشہور اور قدیم دوڑ میں بھی جدت لانے کا فیصلہ کیا گیا ہے۔ اب بچوں کی جگہ روبوٹ کا استعمال کیا جا رہا ہے۔

اونٹ کی دوڑ اسلام سے قبل کے دور سے سعودی عرب میں مشہور ہے اور آج تک اس روایت کو جاری رکھنے کے لیے اونٹوں کی صحت اور خوبصورتی کا خیال رکھا جاتا ہے۔

مزید دیکھیے
-----------

* اونٹ

حوالہ جات
---------

1. ↑  اونٹ دوڑ، لاکھوں ڈالروں کی مارکیٹ
2. ↑  اونٹوں کی دوڑ میں اب بچوں کی جگہ کس کو استعمال کیا جائے گا؟
3. ↑  سعودی عرب میں اونٹ دوڑ مقابلوں کے انتظامات